טכנולוגיה ליפוזומלית בתוספי תזונה

הטכנולוגיה הליפוזומלית עושה שימוש בליפוזומים - מבנים כדוריים מיקרוסקופיים שנוצרים בתוך נוזל, המורכבים ממעטפת דו-שכבתית שומנית, שעשויה מפוספוליפידים (פוספוליפידים מהווים מרכיב עיקרי בקרומי התאים בכל עולם החי). הליפוזומים התגלו על ידי ההמטולוג הבריטי אלק באנגהאם (Alec Bangham) בשנת 1961 וגילויים פורסם בשנת 1964 <ref></ref>. הליפוזומים יוצרו לראשונה עבור תעשיית התרופות והיוו למעשה את תחילתה של רפואת הננו, וגם כיום משמשים הליפוזומים כמערכות הובלה מיקרוסקופיות עבור מגוון רחב של תרופות, לרבות כימותרפיות, תרופות אנטי-פטרייתיות, אנטי-דלקתיות, אנטיביוטיקה, חיסונים ועוד <ref></ref> וכן נעשה בהם שימוש בתעשיית המזון<ref></ref><ref name="ncbi.nlm.nih.gov"></ref> ותוספי התזונה.

== הטכנולוגיה הליפוזומלית בתעשיית תוספי התזונה ==
בשנים האחרונות נעשה שימוש נרחב בטכנולוגיה הליפוזומלית בתעשיית תוספי התזונה, כמערכת הובלה מיקרוסקופית וכאמצעי להגנה ולשיפור הספיגה במערכת העיכול <ref></ref> של נוטריינטים, פיטוכימיקלים, נוגדי חמצון<ref></ref> ועוד (כגון ויטמינים, מינרלים, חומצות שומן, גלותתיון<ref></ref> CoQ10<ref></ref>, כורכומין<ref></ref>, רסברטרול, סילימרין<ref></ref> וכיוצא בזה). בתנאי מעבדה, הודגמה עלייה של עד פי 100 בספיגה התוך-תאית של רכיבים פעילים שונים כשהם עטופים בליפוזומים, בהשוואה לספיגתם ללא ליפוזומים<ref name=":0"/>. השימוש בטכנולוגיה הליפוזומלית מבוסס על התכונות הפיזיקליות הייחודיות של הפוספוליפידים המרכיבים את הליפוזומים: היותם מולקולות אמפיפיליות בעלות ראש הידרופילי (מסיס במים) וזנב הידרופובי ("דוחה מים"). משום כך, כשפוספוליפידים נמצאים בסביבה מימית, הם מתארגנים לכדי צורה כדורית חלולה במרכזה (ראה איור), בעלת מעטפת חיצונית הידרופילית המותאמת היטב למעבר בסביבה המימית של מערכת העיכול<ref name="ncbi.nlm.nih.gov"/><ref></ref>. המבנה הכדורי החלול שיוצרים הליפוזומים, מאפשר להכיל בתוכו חומרים פעילים מסיסי מים ומסיסי שמן כאחד, ותוך כך לשפר את המסיסות והניידות של חומרים קשיי תמס בסביבה המימית של מערכת העיכול<ref name=":0"></ref> . בכך יוצרים הליפוזומים מערכת הובלה מיקרוסקופית, שיתרונה העיקרי הוא שיפור הספיגה והזמינות הביולוגית של תוספי תזונה בהשוואה לתוספים מסוגים אחרים<ref></ref><ref></ref>. יתרונות נוספים של הטכנולוגיה הליפוזומלית כוללים אינקפסולציה מיקרונית אשר מגינה על הרכיבים העדינים שבתוך הליפוזום מפני התנאים העוינים במערכת העיכול, תאימות-ביולוגית לקרומי התאים האנושיים, התכלות ביולוגית טבעית, בטיחות גבוהה/היעדר רעילות והיכולת לאצור בתוכם תרכובות ביוכימיות מגוונות בעת ובעונה אחת<ref name=":0" />. פוספוליפידים המופקים מלציטין סויה, שמן חמניות ושמן קנולה הם הנפוצים בשימוש בתעשיית תוספי התזונה<ref name=":0" />.

=== מנגנון הספיגה של ליפוזומים במערכת העיכול ===
מנגנון הספיגה המדויק של הליפוזומים במערכת העיכול עדיין לא הוברר במלואו, אך קיימות שלוש השערות נפוצות:<ref name=":0" /><ref></ref><ref></ref><ref></ref>

1. ספיגה בתהליך של אנדוציטוזה - כשליפוזום פוגש בתא של מערכת העיכול, המעטפת הפוספוליפידית שלו מתמזגת עם המעטפת הפוספוליפידית של התא (לאור התאימות המבנית), &nbsp;והליפוזום פורק את הרכיב אותו הוא מכיל (למשל ויטמין או מינרל) ישירות אל תוך התא.

2. ספיגת הליפוזום באמצעות תאי M &nbsp;- ספיגת הליפוזומים בתאי מערכת העיכול בשלמותם, יחד עם הרכיב שהם מכילים, באמצעות תאים ייחודיים הנקראים תאי M הנמצאים על גבי 'לוחיות פייר' ( Peyer patches) .

3. ספיגת הליפוזום דרך בלוטות הלימפה שבמעי – במנגנון ספיגה הזהה לזה של שומנים מהמזון, המערב מעבר של הליפוזומים דרך תאי המעי, חבירתם אל חלקיקים ליפו-פרוטאינים תוך יצירת [https://davidson.weizmann.ac.il/online/askexpert/med_and_physiol/מה-היתרון-של-כלי-הלימפה-בספיגת-השומן-מדוע-לא-יעילה-ספיגה-ישירה-של-הכילומיקרונים-מתאי-האפיתל- כילומיקרונים] – מבנים שומניים מיקרוסקופיים &nbsp;שחודרים אל מערכת הלימפה, ומשם עוברים למחזור הדם.

== קישורים חיצוניים ==
* על הליפוזום באתר [https://www.infomed.co.il/definition-1977/ InfoMed]
* ליפוזום כננו-מערכת לנשיאת תרופות באתר [https://davidson.weizmann.ac.il/online/maagarmada/chemistry/ננו-רפואה-ותרופות-הדור-הבא מכון דוידסון]
*סקירה מקיפה עם סימוכין ממאמרים מדעיים בנושא ליפוזומים בשירות תעשיית תוספי התזונה [https://www.ecosupp.co.il/ליפוזום/ באתר חברת אקוסאפ]

איור של ליפוזום המורכב משתי שכבות של פוספוליפידים בתמיסה מימית.

== הערות שוליים ==

__חייב_תוכן_עניינים__

קטגוריה:תוספי תזונה